கேள்வி: சேத்ரையா பற்றி தகவல் சொல்.
பதில்: சேத்ரையா ( Kshetrayya) (சுமார் 1680 பொ.ஊ) ஒரு தெலுங்கு மொழி கவிஞர் ஆவார். இவர் தென்னிந்தியா ஆந்திரப் பிரதேசம் சேந்தவர். இவர் பல பதம் (இசை) கீர்த்தனைகளையும் இயற்றியுள்ளார். தெலுங்கு மொழியில் 4000 க்கும் மேற்பட்ட கீர்த்தனைகளை இயற்றியிருந்தாலும், அவற்றில் ஒரு சில பாடல்கள் மட்டுமே எஞ்சியுள்ளன. கிருட்டிணன் மீது பல பாடல்களை இயற்றினார்.
கேள்வி: சேத்ரையா - பதங்கள் குறித்து விரிவாக சொல்லுங்கள்.
பதில்: இன்றும் பயன்படுத்தப்படும் பதம் (இசை) இவர் முழுமையாக்கினார். இவரது பதங்கள் பரதநாட்டியம் மற்றும் குச்சிப்புடி மற்றும் இசை உரைகளில் பாடப்படுகின்றன. முதலில் அனுபல்லவி, பின்னர் பல்லவி என பாடும் நடைமுறை இவரது பதங்களின் தனித்துவமான அம்சமாகும். பெரும்பாலான பதங்கள் கடவுள் கிருட்டிணரின் வருகைக்கான ஏக்கத்தை கருப்பொருளாகக் கொண்டுள்ளன.
கேள்வி: சேத்ரையா - சிருங்காரம் பற்றி நீங்கள் என்ன அறிந்துள்ளீர்கள்?
பதில்: மதுரபக்தி எனப்படும் சிருங்காரத்தை ஒரு முக்கிய கருப்பொருளாக கொண்டு இவர் எழுதினார். சிருங்காரம் என்பது ஒரு நாயகிக்கும் (பெண்) ஒரு நாயகனுக்கும் (ஆண்) இடையிலான உலகளாவிய பாலியல் ஒரு உருவகமாகப் பயன்படுத்துவதாகும். இது ஜீவாத்மாவின் ஏக்கத்தைக் குறிக்கிறது. தனது பெரும்பாலான பாடல்களில், சேத்ரையா தனது முத்திரை (இசை) ‘முவ்வா கோபாலா’ என தன்னைப் பற்றிய குறிப்பாகப் பயன்படுத்தியுள்ளார்.
கேள்வி: சேத்ரையா - படைப்புகள் என்பது என்ன?
பதில்: தென்னிந்திய பாரம்பரியத்தின் கவிதை, நடனம், இசை ஆகியவற்றில் செல்வாக்கு செலுத்துவதில் சேத்ரையாவின் படைப்புகள் முக்கியப் பங்கு வகித்துள்ளன. சேத்ரையா தென்னிந்தியக் கோயில்களில் திருப்பணிக்காகவும் சேவைக்காகவும் சிறுவயதில் நேர்ந்து விடப்பட்ட தேவதாசி முறை பெண்களுடன் நெருக்கமாக தொடர்பு கொண்டிருந்தார். அவர்கள் இவரது பல படைப்புகளை பயன்படுத்தினர். தேவதாசி முறை ஒழிக்கப்பட்டு, பாடல்கள் இசை சமூகத்தில் மதிப்புமிக்க கலைப் படைப்புகளாக ஏற்றுக்கொள்ளப்படும் வரை நீண்ட காலத்திற்கு இவரது படைப்புகளின் இசை/கவிதை விளக்கங்களை தேவதாசி பாரம்பரியமாக வைத்திருந்தனர். வீணை தனம்மாள்;[https://www.livemint.com/Leisure/ZbAzIfNSvaP9Q95sZc0SuM/Veena-Dhanammal-the-grand-matron-of-Carnatic-music.html " Veena Dhanammaal"] மற்றும் டி. பிருந்தா ஆகியோர் சேத்ரையாவின் பாடல்களை தங்கள் அழகான இசை விளக்கத்துடன் பிரபலப்படுத்தியவர்களில் குறிப்பிடத்தக்கவர்கள். சேத்ரையாவின் பதங்கள் இப்போது தென்னிந்தியாவின் நடனம் மற்றும் இசை பாரம்பரியங்களின் ஒருங்கிணைந்த பகுதியாக உள்ளன. அங்கு இவரது பாடல்கள் முற்றிலும் இசைப் படைப்புகளாகவும் அல்லது நடனத்துடன் இணைந்து பாடப்படுகின்றன.